9 
tis hispanicis ditissimas inveni: altera. defuncti P. A4. Pourretii, 
qui munere canonici in ecclesia Compostelana ornatus anno 1818 
obiit; hic peregrinator indefessus et oculatissimus totam fere 
peninsulam investigaverat, et herbarium ejus (quoad plantas 
hispanicas) principale, quod in collegio pharmaceutico Matritensi 
conservatur, plantis rarissimis abundat, quarum non paucae hodie 
vix descripte sunt, permulte vero ab eo primum detecte et in 
schedulis manu scriptis nominibus designate dein ab aliis bota- 
nieis sub aliis nominibus descripte sunt*). Alteram collectionem, 
defuncti P. K. A. Schousboei, de flora Barbarie meritissimi, in her- 
bario horti botanici hauniensis olim depositam plantisque Hispanicis 
et Lusitanicis (annis 1798— 99 lectis) ditissimam, quotidie ante 
oculos habeo. Varias itaque observaliones, ex hisce duobus 
herbariis ditissimis excerptas in adnotationibus meis scrupulose 
inserui, ut in usum flore Hispanie postea edenda inserviant. 
Familiarum nonnullarum determin«tionem, precipue e classe 
Acotyledonearum, botanici celeberrimi nobisque amicissimi, quo- 
rum nomina in singulis familiis leguntur, benevole susceperunt, 
quibus omnibus sincero animo gratias agimus. Nec omittere 
possum, quantam mihi Parisiis versanti opem tulerunt botanici 
plures, precipue cell. J. Gay et Cosson, ad quorum herbaria 
aditus liberalissimus mihi patuit; nec mon in vastis herbariis 
Musei Parisiensis, Lessertiani et Webbiani, que prefectorum 
liberalitate perlustrare mihi licuit, multa comparare potui, quae 
studium plantarum difficilium magnopere facilitavit. 
*) In hac dissertatione varia nomina manuscripta herbarii Pourretiani suo 
loco inserui, non ad prioritatem nomenclature ejusdem vindicandam, 
sed ut melius appareat, quantum vir acutissimus et indefessus, etsi con- 
sortio cum botanicis contemporaneis fere privatus et auxiliis lilterariis 
parcissime munitus vixit, tamen ad floram Hispanie explorandam 
prestitit. 
t 
